Hooters

Hooters er handelsnavnet til to amerikanske restaurantkjeder; Hooters of America, Inc., med hovedkontor i Georgia, og Hooters, Inc., med hovedkontor i Florida.

Kjedenavnet er en folkelig betegnelse på kvinnelige bryster, noe som også gjenspeiles i kjedenes logo. Som navnevalget tyder på, har Hooters tradisjonelt hatt mannlige kunder som målgruppe, og serveringspersonellet består av lettkledde kvinner, selv om de ansetter mannlige kokker, verter, ryddegutter og sjefer. Menyene inkluderer hamburgere og andre sandwicher, biffer, sjømat, forretter og restaurantkjedens spesialitet, kyllingvinger. Nesten samtlige restauranter har skjenkebevilling. 

I 2013 kunngjorde den ene kjeden at de ønsket å tiltrekke seg også kvinnelige kunder, men få måneder etter lanserte de en oppdatert logo der brystene var beholdt som blikkfang. 

 Referanser 

 Eksterne lenker 


Kategori:Restaurantkjeder fra USA
Kategori:Etableringer i 1983
Kategori:1983 i USA
Kategori:Næringsliv i Georgia (USA)
Kategori:Næringsliv i Florida
Kategori:Atlanta